open-index/open-wikipedia-markdown huggingface dataset:
Umm Qasr

**Umm Qasr** on kaupunki ja satama Etelä-Irakissa. Vuoden 2003 alussa kaupungissa oli noin 40&nbsp;000 vakituista asukasta. Kaupungin satama on Irakin ainoa syvänveden satama ja siten merkittävä koko maan taloudelle.

## Maantiede

Umm Qasr sijaitsee Etelä-Irakissa Fawin niemimaalla Persianlahdelle johtavan Khawr Abd Allahin estuaarissa. Kaupungin satama on Irakin ainoa syvänveden satama.

## Historia
Umm Qasr on ollut suurimman osan historiastaan kalastajakylä, mutta sillä on ajoittain ollut myös sotilaallista merkitystä. Aleksanteri Suuri kulki alueen kautta vuonna 325 eaa. Makedonian valloittaessa Mesopotamiaa. Toisen maailmansodan aikana kaupungin kautta kuljetettiin amerikkalaisen Lend-Lease-ohjelman kautta Neuvostoliitolle luovutettuja tarvikkeita. 1950-luvun alussa Irakin kuningas Faisal II sijoitti huomattavia summia rahaa kaupungin sataman jälleenrakennukseen ja nykyaikaistamiseen. Faisal II:n kukistuttua vallankaappauksessa vuonna 1958 maan uusi hallinto perusti paikalle laivastotukikohdan, joka toimi Irakin laivaston päätukikohtana Irakin sotaan saakka vuonna 2003. Sataman kehitystä kiihdytettiin Abd al-Karim Qasim kaudella vuodesta 1961 lähtien tarkoituksena vähentää Irakin riippuvuutta Shatt al-Arab vesireitistä merelle. Sataman uusiminen ja rautatie Basraan ja Bagdadiin valmistuivat vuoteen 1967 mennessä. Sataman rakennustöistä vastasivat suurimmaksi osaksi länsisaksalaiset, libanonilaiset ja ruotsalaisetyhtiöt.

Satama ja kaupunki joutuivat hyökkäysten kohteeksi Irakin–Iranin sodan aikana 1980–1988. Iran miehitti suuren osan Fawin niemimaasta vuonna 1986, mutta Irak ei menettänyt itse Umm Qasrin hallintaa. Myöhemmin kaupunki oli Irakin ja Kuwaitin välisten jännitteiden taustatekijä. Molemmat maat pitivät kaupungin merelle johtavaa salmea ja lähistön kahta saarta ominaan. Syttyneen Persianlahden sodan aikana Umm Qasria pommitettiin voimakkaasti. Sodan jälkeen Kuwait sai salmen hallintaansa, vaikkakaan Saddam Husseinin hallinto ei tätä tunnustanut. Vuosien 1992 ja 2003 välillä Umm Qasrin satamaa kehitettiin edelleen ja suuri osa Irakin meren kautta kulkevasta kauppaliikenteestä ohjattiin kulkemaan sen kautta. Toimenpiteet olivat rankaisukeino Basran kaupunkia vastaan, jossa oli ollut hallinnon vastaisia kapinoita. Irakin sodassa kaupungin valtasivat odotettua kiivaamman vastarinnan jälkeen amerikkalaiset, sekä brittien ja puolalaisten joukot 25. maaliskuuta 2003.

## Talous
Irakin sodan takia suljettu satama aukesi kaupalliselle liikenteelle kesäkuussa 2004. Sataman merkitys Irakin taloudelle on suuri ja sen kautta viedään öljyä maailmanmarkkinoille ja tuodaan tuotteita maailmalta Irakiin. Irakin ainoana syvänveden satamana se on ainoa, jonne pääsevät suuremmatkin rahtilaivat. Vuonna 2010 satamalla oli 12&nbsp;000 työntekijää ja siellä purettiin 40 laivaa päivittäin.Sataman ongelmia ovat olleet hankala byrokratia ja sen vanhentuva kalusto.

## Lähteet
Luettelo alueosuuskaupoista

Tämä luettelo kattaa S-ryhmän alueosuuskaupat.

Suomessa toimi 23 alueosuuskauppaa vuonna 1994. Fuusioiden jälkeen niitä oli vuonna 2019 jäljellä 19. Alueosuuskauppojen lisäksi toimi pienempiä paikallisosuuskauppoja.

Vuoden 1994 jälkeen fuusioissa perustetut alueosuuskaupat on korostettu vihreällä. Toimintansa fuusioiden kautta lopettaneet alueosuuskaupat on merkitty harmaalla.

Muutamista 2000-luvulla tehdyistä kuntaliitoksista huolimatta osuuskaupparajat eivät ole juuri muuttuneet, mikä on johtanut siihen, että muutamassa kunnassa voi olla kahdenkin eri osuuskaupan toimipaikkoja.

## Lähteet
* Suomen Osuuskauppojen Keskuskunta, SOK-yhtymä: Toimintakertomus 1994
Katja Aakkula

**Katja Aakkula** on suomalainen laulaja ja laulunopettaja. Hän opettaa laulua Sibelius-Akatemiassa ja laulaa Hunajamelonit-yhtyeessä sekä KumKumMaa-lastenmusiikkiyhtyeessä. Hän esiintyi Helsingin kaupunginteatterin ''Hairspray''-musikaalin pääosassa Tracy Turnbladina vuonna 2005. Hän on myös ääninäytellyt televisio-ohjelmissa, kuten Netflix-sarjassa *[[Pentuakatemia]]* sekä *[[Muumilaakson tarinoita|Muumilaakson tarinoiden]]* uudemmassa jälkiäänityksessä. Lisäksi hän on antanut äänensä muun muassa Laa Laalle, Prinsessa Celestialle, Anniina Ballerinalle, ''Itse ilkimyksen'' Lucy Wildille, Tuhkimon Haltijatarkummille ja *[[Trolls]]*-elokuvan ilkeälle bergeniläiselle kokille.

## Ääniroolit

## Lähteet

## Aiheesta muualla
*
Osmo Vesikansa

**Osmo Olavi Vesikansa** (ent. *Sjöstedt*; 13. toukokuuta 1917 Tampere – 27. heinäkuuta 1966 Helsinki) oli suomalainen sosiaalipäällikkö, kaupunginvaltuutettu ja partioliikkeen vaikuttaja. Hän oli *Partio*- ja *Partionjohtaja*-lehden toimittaja 1938–1945 sekä Suomen Partiopoikajärjestön toiminnanjohtaja 1945–1947 Lauri Vuolasvirran jälkeen. Vuosina 1947–1964 Vesikansa oli Kone Oy:n sosiaali- ja henkilöstöpäällikkönä sekä vuodesta 1964 kuolemaansa asti suhdetoimintapäällikkönä. Hän oli Helsingin kaupunginvaltuutettu Kokoomuksen ryhmässä vajaat kaksi kautta 1961–1966 ja lyhyesti kaupunginhallituksen jäsen vuonna 1966, jolloin hän kuoli kesken kautensa.

Vesikansa oli reservin kapteeni ja osallistui talvi- ja jatkosotaan. Hän oli Herttoniemen kansallisseuran puheenjohtaja vuodesta 1960.

Osmo Vesikansan puoliso oli Sirkka o.s. Clemént, joka myös oli aktiivisesti mukana partiotoiminnassa. Heidän poikansa on päätoimittaja Jyrki Vesikansa.

## Teokset
* *Kolkkajohtajan opas*, Osmo Vesikansa. Helsinki: Suomen partiopoikajärjestö, 1943. (Suomen partiopoikajärjestön käsikirjoja 1)
* *Suuri leikkikirja: tuhat ja yksi erilaista leikkiä vanhoille ja nuorille*, toim. Osmo Vesikansa. Helsinki: kustantaja tuntematon, 1949 – 3. p. Porvoo; Hki: WSOY, 1967; 4. p. 1986 nimellä *Suuri suomalainen leikkikirja*
* *Kolkkapojan kirja*, Osmo Vesikansa; kuv. Heikki Castrén. Hämeenlinna: Karisto, 1952. (Suomen partiopoikajärjestön käsikirja; 10)– 2. korjattu p. Karisto 1957 (Suomen partiopoikajärjestön käsikirja; 10.). – 3., korj. p Karisto 1969 toim. Sirkka Vesikansa. Suomen partiopoikajärjestön käsikirja 10
* *Hopearanta = Silversand = Silverstrand: 1958*, toim. Osmo Vesikansa, Åke Romantschuk, Tapio Koivula. Helsinki: Suomen partiopoikajärjestö, 1958
* *Suomen partioliike 1910–1960*, historiaosan kirj. Osmo Vesikansa; toimituskunta: Mirja Huuhka ym., kääntänyt Paula Koho. WSOY, 1960

## Lähteet
Karolina Blom

**Karolina Blom** on suomalainen ääninäyttelijä ja sairaalaklovni.

Blom valittiin alkuvuodesta 2017 *[[Muumilaakson tarinoita]]* -animaatiosarjan uudessa MTV:n jälkiäänityksessä Pikku Myyn ääneksi; aiemmassa Yleisradion jälkiäänityksessä Pikku Myytä näytteli Elina Salo. Blom esitti Pikku Myytä myös vuonna 1996 Salon Teatterin *[[Muumipappa ja meri]]* -näytelmässä Blom on näytellyt myös muutamissa Turun Linnateatterin ja Turun Uuden Teatterin tuotannoissa. Kesällä 2017 hän näyttelee Mustion linnan kesäteatterissa Lohjalla. Hän myös näytteli Milla Magiaa Ankronikkan uudessa dubbauksessa.

Vuonna 2005 Karolina Blom valittiin Salon Lasten laulukaupunki -tapahtuman toiminnanjohtajaksi. 2010-luvulla hän on toiminut sairaalaklovnina Turun yliopistollisessa keskussairaalassa.

Blom on koulutukseltaan lastenkulttuuriin erikoistunut kulttuurituottaja ja ratsastuksenohjaaja. Hän harrastaa kouluratsastusta ja tekee alan opetustyötä.

## Dubbaukset

## Lähteet
El Pintor

**El Pintor** on yhdysvaltalaisen rockyhtye Interpolin viides studioalbumi, joka julkaistiin syyskuussa 2014. Albumi ylsi Britannian albumilistalla parhaimmillaan sijalle 9. ja kotimaassaan Yhdysvaltain Billboard 200-listan sijalle 7. *El Pintorilta* julkaistiin singlenä viisi kappaletta.

## Kappaleet

## Arvostelut
* *[[Pitchfork]]*: 5,9/10
* *[[Rolling Stone]]*: 
* Rumba: 
* Soundi: 

## Lähteet
Luettelo Osuuspankeista

Tämä luettelo kattaa **[[osuuspankki|osuuspankit]]** alkaen 1.7.1997, jolloin Osuuspankkiryhmä (nyk. **[[OP-ryhmä]]**) perustettiin.

Aiemmin yhtenä pankkiryhmänä toimineet Osuuspankit jakautuivat vuonna 1997 kahteen leiriin. Valtaosa pankeista, 252 osuuspankkia, Okopankki ja ryhmän keskuspankki OKO, liittyi 1.7.1997 perustettuun *Osuuspankkiryhmään*. Vähemmistöön jääneet 44 ”kapinapankkia” jättäytyivät ryhmän ulkopuolelle ja perustivat Paikallisosuuspankki-nimisen ryhmän. Luettelo POP Pankeista sisältää ulkopuolelle jääneet 44 pankkia.

Luettelon pankit ovat osuuspankkimuotoisia ryhmän jäsenpankkeja. Poikkeuksen muodostavat aiemmat Okopankki ja OKO, jotka molemmat olivat osakeyhtiömuotoisia ja ryhmän tytäryhtiöitä eivätkä jäsenpankkeja. Okopankki oli Helsingin seudulla toimiva vähittäispankki ja OKO ryhmän keskuspankki.

Luettelon *Kotipaikka*-sarakkeessa on pankin viimeisin juridinen kotikunta (lakkautettujen pankkien osalta lakkautushetkellä). Vuoden 1997 jälkeen perustetut osuuspankit on merkitty vihreällä.

## Lähteet
* Osuuspankkiryhmä, Osuuspankkikeskus-OPK osuuskunta: Vuosikertomus 1997

### Viitteet
Karfentratsoni-etyyli

**Karfentratsoni-etyyli** (C15H14N3Cl2O3F3) on triatsolonijohdannaisiin kuuluva heterosyklinen orgaaninen yhdiste. Yhdistettä voidaan käyttää maataloudessa rikkaruohomyrkkynä.

## Ominaisuudet
Huoneenlämpötilassa karfentratsoni-etyyli on vaaleankellertävää kiteistä ainetta. Yhdiste on käytännöllisesti katsoen veteen liukenematonta, mutta liukenee esimerkiksi etanoliin, asetoniin, etyyliasetaattiin, dikloorimetaaniin ja heksaaniin. Karfentratsoni-etyyli on suhteellisen kapeakirjoinen herbisidi. Yhdiste aktivoituu valon vaikutuksesta ja sen herbisidinen mekanismi perustuu kasvien protoporfyrinogeenioksidaasientsyymin toiminnan estämiseen. Tämän seurauksena kasviin kertyy sille myrkyllisiä yhdisteitä, jotka vaurioittavat solukalvoja ja kasvi kuihtuu. Karfentratsoni-etyyli ei ole erityisen nisäkkäille, mutta on myrkyllistä vesieliöille kuten kaloille. WHO luokittelee yhdisteen lievästi haitalliseksi.

## Valmistus ja käyttö
Karfentratsoni-etyyliä valmistetaan 4-(difluorimetyyli)-4,5-dihydro-3-metyyli-5-okso-1H-1,2,4-triatsolin ja etyyli-α,2,5-trikloori-4-fluoribentseenipropanoaatin välisellä reaktiolla emäksisissä olosuhteissa. Ainetta käytetään dispersiona muun muassa vehnä-, maissi- ja soijapapuviljelmillä. Tämän lisäksi sitä voidaan käyttää puuvillaviljelmillä lehtien kuihduttamiseen ennen sadonkorjuuta. Karfentratsoni-etyyli on hyväksytty käytettäväksi rikkaruohomyrkkynä muun muassa Euroopan unionin alueella, Yhdysvalloissa, Kanadassa ja Australiassa.

## Lähteet

## Aiheesta muualla
*Toxin and Toxin Target Database (T3DB): Carfentrazone-ethyl 
*Kyoto Encyclopedia of Genes and Genomes (KEGG): Carfentrazone-ethyl
Lilli Loiri

**Lilli Loiri** (ent. *Loiri-Seppä*, s. 1973 Helsinki) on suomalainen kirjailija, laulujen sanoittaja ja mainonnan suunnittelija. 

Loiri julkaisi vuonna 2010 haastattelukirjan *Selviämistarinoita*, joissa eri alojen ihmiset – myös hän itse – käy läpi alkoholismista toipumista. Kirjaan haastateltuja henkilöitä ovat myös muun muassa kirjailija Monika Fagerholm, jalkapalloilija Atik Ismail sekä Lilli Loirin isä, graafinen muotoilija Pekka Loiri. Vuonna 2014 kirjan pohjalta tehtiin näytelmä Suomen Kansallisteatteriin.

Loiri on sanoittanut useita lauluja, joita ovat levyttäneet muun muassa Samuli Edelmann, Elias Kaskinen, Johanna Kurkela, Laura Närhi, Ressu Redford ja Virve Rosti.

## Teoksia
**Selviämistarinoita*, Gummerus 2010. .
**Koirankorjauskirja : Pertti Vilanderin ohjeet ongelmakoiran koulutukseen*. Toim. Lilli Loiri-Seppä. Gummerus, 2012. .

## Lähteet
Pekka Sillanaukee

**Pekka Sillanaukee** (s. 1964 Tampere) on suomalainen terveysteknologiayrittäjä. Hän on toiminut hedelmöityshoitoklinikka Ovumia Oy:n johtotehtävissä vuodesta 2007.

Sillanaukee valmistui orgaaniseksi kemistiksi 1989 ja väitteli filosofian tohtoriksi 1992. Hänet nimitettiin lääketieteellisen biokemian dosentiksi Tampereen yliopiston lääketieteelliseen tiedekuntaan 1993.

Sillanaukee on ollut osajulkaisijana noin 120 tieteellisessä alkuperäisartikkelissa, katsauksessa tai yhteenvedossa. Hänen tieteellinen työnsä on käsitellyt mm. kliinistä ja lääketieteellistä biokemiaa, alkoholi-, aivo- ja sydänsairauksia sekä laboratoriodiagnostisten testien ja prosessien kehittämistä. Hänellä on myös neljä kansainvälistä patenttia.

Sillanaukee on työskennellyt tutkijana Tampereen yliopistossa ja yliopistollisessa sairaalassa sekä kliinisenä tutkijana Alkon tutkimuslaboratorioissa 1987–1993. Tämän jälkeen hän on toiminut johtajana ja liiketoimintadivisioonan jäsenenä Pharmacia & Upjohn Inc:ssä (nykyisin osa Pfizer Inc konsernia) 1994–1999, toimitusjohtajana FIT Biotech Oyj:ssä 1999–2004, yrittäjänä ja toimitusjohtajana Ovumia Oy:ssä, toimitusjohtana Tutor Invest Oy sekä hallituksen jäsenenä tai puheenjohtajana mm. Innokas yhtymä Oy:ssä, Bioretec Oy:ssä, Nordic Senior Services Oy:ssä, Paavolankoti Oy:ssä, OS-Service Oy:ssä ja ESO-International AS:ssä.

Sillanaukee on vuodesta 2014 keskittynyt hedelmöityshoitomenetelmien ja -teknologian kehittämiseen sekä Ovumian liiketoiminnan laajentamiseen.

## Koulutus
FK, Jyväskylän yliopisto, matemaattisluonnontieteellinen tiedekunta, kemian ja solubiologian laitokset, 1989.

FT, Tampereen yliopisto, lääketieteellinen tiedekunta, biolääketieteen laitos, 1992 

Lääketieteellisen biokemian dosentti, Tampereen yliopisto, Lääketieteellinen tiedekunta, 1993.  Dosentin pätevyys Karoliininen Instituutti, Tukholma, 1998.

Liikkeenjohtamisen opinnot Helsingin kauppakorkeakoulussa 1993-1994, Tukholman kauppakorkeakoulussa 1995-1998, Lontoon kauppakorkeakoulussa 1998-1999 ja Aalto yliopistossa 2011.

## Patentit
# Use of sialic acid determination for determining alcohol consumption.,
# An improved method for diagnosing alcohol abuse.
# Immunoassay and Kit for IgA Antibodies Specific for Acetaldehyde Adducts. ,
# Immunochemical methods.

## Lähteet
Itävallan maahockeymaajoukkue

**Itävallan maahockeymaajoukkue** edustaa Itävaltaa miesten maahockeyn maaotteluissa.

Itävallan miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla kolmesti parhaana sijoituksenaan Helsingin vuoden 1952 kisojen viides sija. Maailmanmestaruuskilpailuihin Itävalta ei ole osallistunut. Euroopan-mestaruuskilpailuihin Itävalta on osallistunut viidesti sijoittuen parhaimmillaan seitsemänneksi vuosina 2009 ja 2017.

Sisähockeyssä Itävalta on menestynyt hyvin: se on saavuttanut MM-kilpailuista kultaa vuonna 2018, hopeaa vuonna 2015 ja pronssia vuonna 2011 sekä EM-kilpailuista kultaa vuosina 2010 ja 2018, hopeaa vuosina 2014, 2016 ja 2020 sekä pronssia vuosina 1988, 2008 ja 2012.

## Sijoitukset

**[[Maahockey olympialaisissa|Kesäolympialaiset]]**
*1928 – yhdeksäs
*1948 – seitsemäs
*1952 – viides

**[[Maahockeyn Euroopan-mestaruuskilpailut|EM-kilpailut]]**
*1970 – 11:s
*1974 – 15:s
*1983 – 11:s
*2009 – seitsemäs
*2017 – seitsemäs

## Lähteet
* Austria Hockey Men's Hockey Results Olympics at Sports-Reference.com 
* Maahockeyn Euroopan-mestaruuskilpailujen tulokset todor66.com 

### Viitteet

## Aiheesta muualla
* Itävallan maajoukkue  Itävallan hockeyliitto
Pohjanmaan Valokuvakeskus POVA

**Pohjanmaan valokuvakeskus** (**POVA**) perustettiin vuonna 1997 Lapualle. POVA perustettiin foorumiksi sekä ammatti- että harrastelijakuvaajille, ja sen tehtäviksi määriteltiin valokuvauksen koordinointi Pohjanmaan alueella sekä pysyvän näyttelytilan ja -toiminnan ylläpitäminen.

Pohjanmaan valokuvakeskus sijaitsee Etelä-Pohjanmaalla Lapualla Kulttuurikeskus Vanhan Paukun tiloissa. POVAn toimisto sijaitsee Lyijylankaosastolla, Lapuan Taidemuseon vieressä.

Pohjanmaan valokuvakeskuksella on selkeä ominaisluonteensa Suomen kymmenen valokuvakeskuksen joukossa.
Giulia Steingruber

**Giulia Steingruber** (s. 24. maaliskuuta 1994 Sankt Gallen) on sveitsiläinen telinevoimistelija, olympiamitalisti ja Euroopan mestari. Hän on menestynyt etenkin hypyssä ja permannolla. Steingruber oli ensimmäinen sveitsiläinen olympiamitalin ja ottelun Euroopan mestaruuden voittanut naistelinevoimistelija.

Steingruber voitti hypyn olympiapronssia Rio de Janeirossa 2016. Olympiamitali oli sveitsiläisen naistelinevoimistelun ensimmäinen, ja myös ensimmäinen mitali Sveitsissä syntyneelle voimistelijalle maan ikivanhassa perinnelajissa 64 vuoteen. Steingruber kilpaili myös Lontoon kesäolympialaisissa 2012, missä hän sijoittui parhaimmillaan hypyssä yhdeksänneksi.

Steingruber on moninkertainen hypyn Euroopan mestari, ja hän on voittanut EM-kultamitalit myös moniottelusta ja permannolta. Hän voitti mitaleita myös vuoden 2015 Euroopan kisoissa. MM-kilpailuista hänellä on yksi pronssi.

## Lähteet
* Profiili  Sveitsin voimisteluliitto  

### Viitteet

## Aiheesta muualla
Legend Quest (televisiosarja)

**Legend Quest** oli yhdysvaltalainen Syfyn kanavalla esitetty seikkailuhenkinen tosi-tv-ohjelma. Sarjan esittäminen aloitettiin 13. heinäkuuta 2011 kuuden jakson kaudella. 12. maaliskuuta 2012 TVWise kertoi Syfyn ilmoittaneen sarjan tuotannon lopettamisesta.

## Juoni
Sarjassa seurattiin historioitsija-arkeologi Ashley Cowien matkoja ympäri maailman. Hänen tavoitteena oli löytää erilaisia hukattuja aarteita.

## Lähteet

## Aiheesta muualla
* Legend Quest Syfyn sivuilla  
*
Miehen tie (Jukka Kuoppamäen albumi)

**Miehen tie** on Jukka Kuoppamäen 18. marraskuuta 2016 ilmestynyt studioalbumi, jonka kappaleet ovat Kuoppamäen säveltämiä ja Esa Niemisen sovittamia. Levyllä on country rockia, aikuisrockia, kirkkopoppia sekä muutama esoteerinen laulu. Esa Niemisen tuottaman albumin julkaisivat Sony Music Finland ja Auraviihde. 

## Kappaleet
*Sävellykset Jukka Kuoppamäki
*Sovitukset Esa Nieminen
*Sanoitukset Jukka Kuoppamäki ellei toisin mainita

# 
# 
# 
#  (san. Aleksis Kivi)
# 
# 
# 
# 	
# 	
# 
# 
# 

## Lähteet
Katajavuori

**Katajavuori** on sukunimi, joka on muun muassa seuraavilla suomalaisilla henkilöillä:

*Arvi Katajavuori (1898–1973), jalkapalloilija, rehtori, opetusneuvos
*Eino Katajavuori (vuoteen 1906 *Ehnberg*, 1905–1984), ksylofonisti, laulaja, näyttelijä ja orkesterinjohtaja
*Esa Katajavuori (1940–2023), kosketinsoittaja ja jazzpianisti, Eino Katajavuoren poika
*Heikki Katajavuori (1915–1998), meriupseeri, jääkiekkoilija ja uimari
*Maria Katajavuori (oik. *Katariina E. M. Vuorinen*, s. 1993), ekologi, tutkija ja kirjailija
*Riina Katajavuori (s. 1968), kirjailija
*Salme Katajavuori (o.s. *Alanne*, 1912–2016), kansanedustaja (Kokoomus, POP)
*Ulla Katajavuori (myöh. *Katajavuori-Koskimies*, 1909–2001), kanteletaiteilija, Eino Katajavuoren sisar.
Robert Fein

**Robert Fein** (8. joulukuuta 1907 Wien, Itävalta – 2. tammikuuta 1975 Wien, Itävalta) oli itävaltalainen painonnostaja ja olympiavoittaja.

Berliinin olympialaisissa 1936 Fein jakoi olympiavoiton alle 67,5 kg:n sarjassa egyptiläisen Anwar Mesbahin kanssa tuloksella 342,5 kg.

Vuonna 1937 Fein voitti MM-hopeaa. Euroopan-mestaruuskilpailuissa Fein voitti kultaa vuosina 1929 ja 1934, hopeaa vuonna 1935 ja pronssia vuonna 1930. Fein oli juutalainen, ja hänen uransa päättyi Anschlussin takia vuonna 1938. Fein teki 8 virallista maailmanennätystä.

## Lähteet
Surmajärven Synninlukko

**Surmajärven Synninlukko** on rotko lounaisessa Keski-Suomessa Jämsän keskustan eteläpuolella. Se on tunnetumpaa kaimaansa, Jämsän keskustan luoteispuolella sijaitsevaa Synninlukkoa vaatimattomampi. Surmajärven Synninlukkoa reunustavat muutaman metrin korkuiset kalliopahdat.

Synninlukon rotko kuuluu mannerjäätikön puhdistamaan luoteis–kaakkoissuuntaiseen murroslinjaan. Se sijaitsee alueella, jolla jäätikön reuna vetäytyi nopeasti, jolloin sen kautta virtasi vähemmän sulamisvesiä kuin muissa nykyisen Jämsän seudun ylivirtauslaaksoissa.
Synninlukko on toiminut pakopaikkana ainakin isonvihan ja pikkuvihan vuosina. Aikoinaan sen kautta kulki kirkkopolku Jämsän eteläisistä kylistä Jämsän kirkolle.

## Lähteet
*

### Viitteet
Tarit

**Tarit** eli **puolivuohet** (*Hemitragus*) on vuohien alaheimoon kuuluva aasialainen sorkkaeläinsuku. Sukuun luettiin aiemmin kolme lajia, himalajantari (*Hemitragus jemlahicus*), intiantari (*H. hylocrius*) ja  arabiantari (*H. jayakari*).

Nykyisen käsityksen mukaan nämä lajit eivät kuitenkaan ole toistensa lähisukulaisia, ja *Hemitragus* sisältääkin vain yhden lajin, himalajantarin. Se on vuohen eli *Capra*-suvun lähin sukulainen, kun intiantarin sisarryhmä ovat lampaat (*Ovis*) ja arabiantarin taas harjavuohi *Ammotragus*. Intiantari ja arabiantari on siksi erotettu omiin sukuihinsa *[[Nilgiritragus]]* ja *[[Arabitragus]]*.
    
## Lähteet
Appledoren rautatieasema

**Appledoren rautatieasema** on rautatieasema Appledoressa, Kentin kreivikunnassa. Se sijaitsee Marshlink Linen varrella. Aseman virallinen nimi on National Railin mukaan yhä **Appledore (Kent)**, vaikka toinen Appledore-niminen asema Devonissa suljettiin vuonna 1917.

Asema avattiin 13. helmikuuta 1851. Sitä käytti 39&nbsp;668 matkustajaa kaudella 2017–2018.

## Lähteet
* 

### Viitteet
Roll This!

__NOTOC__
**Roll This!** on Jo’ Buddy’s Trio Riot -yhtyeen vuonna 2016 julkaisema EP. Levy on Jo’ Buddyn 50-vuotislevy ja 25-vuotis levytysuran juhlalevy. 

## Kappaleet
Kaikki kappaleet Jussi Raulamo ja Petri Pylvänen.

### A-puoli
# 
# 

### B-puoli
# 
# 

## Kokoonpano
* Jo’ Buddy – laulu, kitara, piano, taustalaulu, taputus
* Mitja Tuurala – kontrabasso, urut
* Down Home King III – rummut, lyömäsoittimet, taputus, taustalaulu

### Feat.
* Wang Dang Juke – taustalaulu, taputus

## Aiheesta muualla
* Discogs: Jo’ Buddy’s Trio Riot – Roll This!
Rasinkangas

**Rasinkangas** on sukunimi, joka on muun muassa seuraavilla suomalaisilla henkilöillä:

*Jussi Rasinkangas (s. 1960), opettaja ja säveltäjä
*Marko Rasinkangas (s. 1978), pesäpalloilija
*Merja Rasinkangas, perussuomalainen poliitikko
*Pentti Rasinkangas (s. 1955), lastenmuusikko.
Rotkojärvi (Jämsä)

**Rotkojärvi** eli **Ruuhijärvi** on pieni humusjärvi Jämsän Heräkulmassa lounaisessa Keski-Suomessa. Se sijaitsee noin 15 kilometriä Jämsän keskustasta luoteeseen ja noin 20 kilometriä Mäntän keskustasta kaakkoon. Rotkojärven pituus on noin 800 metriä ja leveys noin 50 metriä.

Rotkojärvi sijaitsee kallioperän siirros- ja murrosvyöhykkeessä. Varsinainen rotkovajoama jatkuu järven molemmissa päissä, ja se on lähes kuuden kilometrin mittainen. Järven pohjoisranta on jyrkkää kallioseinämää, joka kohoaa enimmillään 40 metrin korkeuteen. Rotkojärven kalliojyrkänteet suuntautuvat ensisijaisesti lounaaseen, ja niillä esiintyy tyypillisten sammal- ja jäkäläyhteisöjen ohella vaativampaa, mesotrofista lajistoa.

Jämsäläisillä ja satakuntalaisilla oli keskiajalla rajakiistoja. Vuonna 1449 Erik Tott määräsi Kangasalan eränkävijöiden ja jämsäläisten nautinta-alueiden rajan kulkemaan Nytkymentaipaleen mäestä Ruuhivuoren kiviristiin ja edelleen Kuusivuoreen. Tottin tuomitsemasta linjasta muodostui sen aikaisen Jämsän ja Satakunnan välinen raja. Kiviristi on hakattu Rotkojärven kallioon, ja sen sakaroiden mitta on kymmenisen senttimetriä.

## Lähteet
*
### Viitteet

## Aiheesta muualla
*Jämsä.fi: Ruuhivuoren rotkojärvi
Nasbinals

**Nasbinals** on kunta Ranskan eteläosassa Lozèren departementissa Occitanien alueella.

## Nähtävyyksiä

Kunnan nähtävyyksiä on romaaninen Pyhän Marian kirkko (*Église Sainte-Marie*), joka on ollut tärkeä etappi Pyhän Jaakobin pyhiinvaellusreitillä Santiago de Compostelaan. Kirkossa on kahdeksankulmainen kellotorni.

## Lähteet

## Aiheesta muualla
Claudia Goldin

**Claudia Goldin** (s. 14. toukokuuta 1946) on yhdysvaltalainen taloustieteilijä ja taloustieteen professori (Henry Lee Professor of Economics) Harvardin yliopistossa. Goldin toimi American Economic Associationin puheenjohtajana vuonna 2013. Vuonna 2016 hän voitti IZA Prize in Labor Economics -palkinnon naisten asemaa työmarkkinoilla ja koulutuksessa käsittelevistä tutkimuksistaan. Goldin oli vuonna 1990 ensimmäinen nainen, joka sai vakinaisen viran Harvardin yliopiston taloustieteen laitoksella. Goldinille myönnettiin Nobelin taloustieteen palkinto vuonna 2023.

## Lähteet

## Aiheesta muualla
* Goldinin kotisivu
* Goldinin tutkimukset IDEASissa
Kra (suomalainen yhtye)

**Kra** on suomalainen vuonna 1981 perustettu progeyhtye, joka sekoittaa musiikissaan huumorin keinoin mitä erilaisimpia musiikkityylejä eri maiden kansanmusiikista länsimaisen rytmimusiikin tyyleihin: eteläamerikkalaisia rytmejä, reggaeta, makedonialaista kansanmusiikkia, poppia, jazzia, Indonesian gamelania, rockia ja taidemusiikkia. ”Koomisen vallankumouksen armeijaksi” itseään kutsuvan yhtyeen johtohahmoja ovat Helsingin konservatoriossa opiskelleet Stäni Steinbock ja Reijo ”Reizu” Lainela.

Yhtyeen synty juontaa juurensa Yleisradion syksyllä 1979 järjestämään sävellyskilpailuun, jonka tuore Kra-niminen kokoonpano voitti ja sai palkinnoksi yhden työpäivän neliraitastudiossa. Sen aikana äänitettiin ja miksattiin yhtyeen ensimmäinen single ”Pikku poliitikko / Udas Rehana”, joka julkaistiin vuonna 1981 Kra Records -levymerkillä. Sillä soittivat Steinbockin ja Lainelan lisäksi Lasse Lundbom (rummut), Björn Hellström (puhaltimet), Janne Strömberg (tuuba) ja Janne Tapper (viulu ja laulu). Ensimmäinen albumi *Doing The Impossibull* ilmestyi vuonna 1986 Uffe Ahrenbergin Megafon Records -merkillä ja toinen, nimeltään *Still Going Sproing*, Olarin Musiikin kautta vuonna 1990. Kra esiintyi ensi kerran Helsingin yliopiston juhlasalissa vuonna 1981, ja vuoteen 1987 sen riveissä oli käynyt jopa 60 ihmistä.

Stäni Steinbock muutti 1980-luvun puolivälissä Tukholmaan ja sai sitten Vaasasta paikan Wasa Teaterin äänisuunnittelijana. Tämän myötä yhtye jäi pitkälle tauolle, kunnes kokoontui uudelleen vuonna 2000 juhlimaan 20-vuotista toimintaansa. Tuolloin julkaistiin myös muutama uusi kappale alle 20 minuutin mittaisella CD-levyllä *Guttural Shock*. 

Stäni Steinbock on sittemmin julkaissut omalla nimellään albumit *Kantele karkuteillä* (Doinx Doinx Music, 2010) ja *Krazy kantele* (Digelius Music, 2019). Yhtyeen toinen keskeinen henkilö Reijo Lainela väitteli vuonna 2010 filosofian tohtoriksi Helsingin yliopistossa aiheenaan indonesialainen musiikki ja teatteri.

## Lähteet
Saint-Alban-sur-Limagnole

**Saint-Alban-sur-Limagnole** on kunta Ranskan eteläosassa Lozèren departementissa Occitanien alueella.

Saint-Albanin kautta kulkeva Via Podiensis on yksi Ranskassa kulkevia Pyhän Jaakobin pyhiinvaellusreittejä kohti Santiago de Compostelaa. Tärkeitä pyhiinvaeltajien pysähdyspaikkoja olivat Saint-Albanin linna ja Saint-Albanin kirkko, jotka molemmat ovat historiallisia monumentteja.

## Lähteet

## Aiheesta muualla
Gunga Din

**Gunga Din** on George Stevensin ohjaama yhdysvaltalainen seikkailuelokuva vuodelta 1939. Väljästi Rudyard Kiplingin runoon ja *Soldiers Three* -kokoelman novelleihin perustuvan, 1880-luvun brittiläiseen Intiaan sijoittuvan tarinan käsikirjoittivat Joel Sayre, Fred Guiol, Ben Hecht ja
Charles MacArthur. Elokuvan nimiosaa, kantaja Gunga Diniä esittää Sam Jaffe ja muissa pääosissa näyttelevät Cary Grant, Victor McLaglen ja Douglas Fairbanks Jr.

## Juoni
Väkivaltaisen tugeenikultin uhan alla brittiläinen sotilaskolmikko Cutter (Grant), MacChesney (McLaglen) ja Ballantine (Fairbanks) lähtevät viimeiselle yhteiselle retkelleen, apunaan sotilaaksi haluava paikallinen vedenkantaja Gunga Din (Jaffe).

Elokuvan juonessa on nähty samoja piirteitä kuin samojen käsikirjoittajien (Ben Hecht ja Charles MacArthur) vuoden 1931 elokuvassa *[[Etusivu uusiksi (vuoden 1931 elokuva)|Etusivu uusiksi]]* ja sen uusintaversiossa *[[Meidän vastaeronneiden kesken]]* (1940).

## Vastaanotto ja jälkimaine
Elokuvasta tuli suosittu, mutta se jäi korkeiden tuotantokustannustensa vuoksi silti jonkin verran tappiolliseksi. Se sai ensi-iltakriitikoilta myös suopeita arvioita, joskin sitä syytettiin muiden aiempien seikkailuelokuvien matkimisesta. Bertolt Brecht kiinnitti esseessään huomiota tarinan rasistisuuteen.

*[[Video-opas|Video-oppaassa]]* vuodelta 1994 Olavi Similä antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen”. Hänestä *Gunga Din* on ”vastustamattoman riehakas ja poikamainen”, mutta toisaalta ”häpeilemättömän rasistinen ja militarismia pursuava” oman aikansa ylittämätön klassikko.

*Gunga Din* valittiin vuonna 1999 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi vuonna 2006 sata kaikkien aikojen innostavinta amerikkalaiselokuvaa, ja *Gunga Din* sijoittui sijalle 74.

## Viittaukset populaarikulttuurissa
John Sturgesin ohjaama *[[3 kersanttia]]* (1961) on Pohjois-Amerikan ”villiin länteen” sijoittuva muunnelma *Gunga Din* -tarinasta. Elokuvaan viitataan useissa muissakin englanninkielisissä elokuvissa, kuten *[[Pahuksenmoiset pirskeet]]* (1968) ja *[[Indiana Jones ja tuomion temppeli]]* (1984).

## Lähteet

## Aiheesta muualla
* 
*
Jinjer

**Jinjer** on vuonna 2009 perustettu ukrainalainen metalcore-yhtye.

Yhtye julkaissut yhteensä neljä täyspitkää albumia ja kolme EP:tä. Kaksi ensimmäistä EP:tä yhtye julkaisi omakustanteena. Tämän jälkeen yhtye oli *The Leaders Recordsin* alaisuudessa aina vuoteen 2016 alkuun saakka. 

## Historia
Yhtye on kotoisin Ukrainasta Donetskin alueelta, joka jäi sodan jalkoihin.
Yhtyeen ensimmäinen pitkäsoitto oli vuonna 2014 julkaistu *Cloud Factory*.

Yhtye kiinnitettiin Napalm Recordsille vuoden 2016 alussa. Yhtyeen neljäs albumi *Wallflowers* julkaistiin 27. elokuuta 2021. Albumin kappaleelle "Wallflower" julkaistiin musiikkivideo.

## Jäsenet
### Nykyiset jäsenet
Yhtyeen jäsenet:
* Tetjana Šmailjuk - laulu (2010-)
* Jevhen Abdjuh’anov - basso (2011-)
* Roman Ibramh’alilov - kitarat (2010-)
* Vladyslav Ulasevytš - rummut (2016-)

### Entiset jäsenet
* Maksym Fatullajev – laulu (2009)
* Vjatšeslav Oh’rymenko – rummut (2009–2011)
* Oleksandr Kozijtšuk – rummut (2011–2013)
* Jevhen Mantulin – rummut (2013–2014)
* Dmytro Oksen – kitara (2009–2015)
* Dmytro Kim – rummut (2014–2016)

## Diskografia
### Albumit
* *Cloud Factory* (2014, uudelleenjulkaisu 2018)
* *King of Everything* (2016)
* *Macro* (2019)
* *Wallflowers* (2021)
* *Duél* (2025)

### EP-levyt
* *Objects in Mirror Are Closer Than They Appear* (2009)
* *Inhale, Do Not Breathe* (2012)
* *Micro* (2019)

### Livealbumit
* *Alive in Melbourne* (2020)

## Esiintymiset Suomessa
* 30. heinäkuuta 2016 Qstock, Oulu
* 23. kesäkuuta 2017 Nummirock, Kauhajoki
* 1. lokakuuta 2017 The Circus, Helsinki
* 4. elokuuta 2018 Saarihelvetti, Tampere
* 30. kesäkuuta 2019 Tuska, Helsinki
* 20. heinäkuuta 2019 John Smith Rock Festival, Laukaa
* 3. heinäkuuta 2022 Tuska, Helsinki
* 30. kesäkuuta 2023 Tuska, Helsinki
* 1. heinäkuuta 2023 Provinssi, Seinäjoki
* 13. kesäkuuta 2025 Rockfest, Turku
* 24. helmikuuta 2026 Kulttuuritalo, Helsinki
* 25. helmikuuta 2026 Tavara-asema, Tampere

## Lähteet
* 
* 

### Viitteet

## Aiheesta muualla
* 
* 
* 
*
Stefan Wahlsten

**Stefan Wahlsten** (s. 30. huhtikuuta 1985 Kaarina) on suomalainen jalkapalloilija, pelipaikaltaan maalivahti.

Wahlsten pelasi Interissä kaksi Veikkausliigan ottelua kaudella 2004. VG-62:ssa hän pelasi Ykköstä – yhden ottelun 2003, seitsemän ottelua 2004 ja neljä ottelua 2005. Kakkosessa Wahlsten pelasi 16 ottelua 2001 ja 14 ottelua 2002 edustaen TPK:ta.

Kaudella 2016 Wahlsten pelasi 15 Kolmosen ottelua TPK:ssa.

Wahlsten pelasi neljä poikien maaottelua.

## Lähteet
MM-rallikausi 2016

**MM-rallikausi 2016** oli rallin maailmanmestaruussarjan 44. kausi. Kausi alkoi Monte Carlo -rallilla tammikuussa ja päättyi Australian ralliin marraskuussa 2016. Kauden aikana ajettiin yhteensä 13 rallia neljässä eri maanosassa, kun ainoana Aasiaan suunniteltu Kiinan ralli peruttiin tulvien vuoksi.

Maailmanmestariksi ajoi neljättä kertaa peräkkäin Sébastien Ogier. Valmistajien mestaruuden voitti Volkswagen.

## Osakilpailut ja voittajat

## Tulokset
### Pistejärjestelmä

### Kuljettajien mestaruus

## Lähteet
Makoto Nakamura

**Makoto Nakamura** (s. 20. kesäkuuta 1952 Hinokage, Miyazakin prefektuuri) on japanilainen karateka ja IKO Nakamura -liiton johtaja. Hän voitti aktiiviurallaan Kyokushinin maailmanmestaruuden kahdesti ja kerran Japanin mestaruuden. Nakamura perusti oman Kyokushinin tyylisuunnan 2016. Hän on Kyokushinin historian ainut avoimen sarjan kaksinkertainen maailmanmestari.

## Nuoruus
Nakamura syntyi seitsemänlapsiseen perheeseen. Opiskellessaan ala-asteella hän käveli kouluun vuoristotietä, joka kesti 2–3 tuntia. Nakamura harrasti high schoolin ensimmäisenä vuotena pöytätennistä, yleisurheilua ja jalkapalloa. Myöhemmin hän työskenteli tavarankuljetuksessa siirrellen propaanikaasupulloja aina ilta yhteentoista asti. Valmistumisen jälkeen Nakamura meni töihin ruokatehtaalle Tokioon. Tämän jälkeen hän kuuli Kyokushin karatesta ja kiinnostui harrastamaan lajia.

## Kilpaura
Nakamura kilpaili ensimmäisen kerran huhtikuussa Japanin maajoukkueen mukana. He kohtasivat erityistapahtumassa Havaijin maajoukkueen. Nakamura voitti ottelunsa. Hän saavutti ensimmäisen kerran menestystä 1977 tultuaan kolmanneksi Japanin mestaruuskisoissa voitettuaan pronssiottelussa Noriyasu Hamain.

Nakamura oli maaliskuussa 1978 mukana Havaiji kisoissa, mutta ei saavuttanut menestystä. Sitä vastoin marraskuussa hän sijoittui toistamiseen kolmanneksi Japanin mestaruuskisoissa voitettuaan tällä kertaa Tsuyoshi Hiroshigen pronssiottelussa.

1979 oli Nakamuran menestyksekkäin vuosi saavutettuaan ensin pronssia Yhdysvaltain karate turnauksen raskaassasarjassa Alabamassa. Tämän jälkeen Nakamura voitti avoimensarjan mestaruuden Connecticutssa huhtikuussa. Palattuaan Japaniin hän voitti toukokuussa Japanin mestaruuden. Nakamura voitti loppuottelussa viime vuoden finalistin Keiji Sanpein. Kaksikko kohtasi myös loppuvuodesta MM-kilpailujen loppuottelussa, jossa oli ottelijoita yhteensä 187 62 eri maasta. Nakamura kohtasi muun muassa kolmannella kierroksella Dolph Lundgrenin, jonka hän voitti kahden jatkoerän jälkeen tuomariäänin. Nakamura voitti ensimmäisen maailmanmestaruutensa Sanpeita vastaan käydyssä kamppailussa.

1980 Nakamura kohtasi Sanpein kolmannen kerran loppuottelussa. Tällä kertaa Nakamura hävisi ottelun, jossa käytiin Japanin mestaruudesta. Sama kohtalo kävi myös vuoden 1981 turnauksessa, jossa kaksikko eteni toistamiseen loppuotteluun, jossa Sanpei oli Nakamuraa parempi.

1982 Nakamura otteli vain Japanin mestaruuskisoissa, jossa hän selvisi 16. parhaan joukkoon. Nakamuran kisat päättyivät hävittyään Ademir Da Costalle, joka sijoittui turnauksessa kuudenneksi. Nakamura ilmoitti turnauksen jälkeen lopettavansa kilpauransa ja keskittyvänsä IKO järjestön johtotehtäviin.

Nakamura palasi kuitenkin takaisin kilpailemaan 1984, jolloin hän voitti uransa toisen Kyokushinin maailmanmestaruuden Tokiossa. Tällä kertaa osallistujia oli 192, jonka joukosta Nakamura eteni loppuotteluun kohdaten jälleen Sanpein. Nakamura voitti kaksikon neljännen kohtaamisen.

## Lähteet
Ligue Nationale de Basketball (Sveitsi)

**Ligue Nationale de Basketball** on Sveitsin koripallon miesten kaksiosainen pääsarja. Sarjaa on pelattu kaudesta 1932–1933 lähtien, ja ylemmän sarjan (Ligue Nationale A, lyh. LNA) voittaja on koripallon Sveitsin mestari.

Eniten Sveitsin mestaruuksia on Fribourg Olympicilla, vuoteen 2017 mennessä 16 kappaletta. Urania Genève Sport ja Lugano Tigers edeltäjineen ovat myös voittaneet kaksinumeroisen määrän mestaruuksia. 2010-luvulla mestaruuskantaan on yltänyt useamman kerran myös Lions de Genève.

## Joukkueet kaudella 2025–2026

## Lähteet

## Aiheesta muualla
* Sveitsin koripalloliitto    
* LNA eurobasket.com
Miiro

**Miiro** on harvinainen suomalainen miehen etunimi, Miro-nimen muunnelma. Nimi Miiro on annettu vuoden 2019 loppuun mennessä hieman yli 170 henkilölle. Nimeä on ensimmäisen kerran annettu 1960-luvulla.

## Tunnettuja Miiroja

*Miiro Koivula (1969–2017), suomalainen moottoriurheilu- ja radiotoimittaja
*Miiro Linjala (s. 2000), suomalainen jääkiekkoilija
*Miiro Maunula (s. 1992), suomalainen salibandyn pelaaja

## Lähteet
Sami Lanki

**Sami Lanki** (s. 23. joulukuuta 1965 Kotka) on suomalainen freelancenäyttelijä, joka on esiintynyt muun muassa televisiosarjassa *[[Salatut elämät]]*, jossa hän esitti Pertti Pihlajaa. Lanki on näytellyt myös muun muassa Q-teatterissa, Kotkan kaupunginteatterissa ja Lappeenrannan kaupunginteatterissa.

## Lähteet
Lanki

**Lanki** on sukunimi, joka on muun muassa seuraavilla suomalaisilla henkilöillä:

*Jukka Lanki (s. 1971), hiihtosuunnistaja
*Risto Lanki (1946–2023), raviohjastaja ja -valmentaja
*Sami Lanki (s. 1965), näyttelijä
*Tommi Lanki (s. 1969), koripalloilija.
Heikki Lehikoinen

**Heikki Lehikoinen** (s. 1961) on suomalainen kirjailija. Hän on kirjoittanut tietokirjoja eri aiheista, kuten metsästyksen historiasta, eläinuskomuksista ja kuolemakäsityksistä kansanperinteessä. Lisäksi hän on kirjoittanut lapsille.

Lehikoinen oli vuonna 2017 Lasten LukuVarkaus -palkintoehdokas lastenromaanilla *[[Kuningas Faravidin testamentti]]*.

## Teokset
* *Pääteitä ja sivukatuja: Helsingin kaupungin rakennusviraston katuosasto 1969-1999*. Helsinki: Helsingin kaupungin rakennusviraston katuosasto, 2001, (Helsingin kaupungin rakennusviraston julkaisuja, ISSN 1238-9579, 2001, 24.). 
* *Tuo hiisi hirviäsi: metsästyksen kulttuurihistoria Suomessa*. Helsinki: Teos, 2007 
* *Ole siviä sikanen: suomalaiset eläinuskomukset*. Helsinki: Teos, 2009 
* *Katkera Manalan kannu: kuoleman kulttuurihistoria Suomessa*. Helsinki: Teos, 2011 

;Lastenkirjat
* *[[Kuningas Faravidin testamentti]]*. kuvitus: Emmi Jormalainen. Helsinki: Teos 2016  Sarja: Sukelluslabradori Tufunus tutkii 1
* *Tufunus avaruudessa*. kuvitus: Emmi Jormalainen. Helsinki: Teos 2019  Sarja: Sukelluslabradori Tufunus tutkii 2
* *Tufunus ja Olavinlinnan neito*. kuvitus: Emmi Jormalainen. Helsinki: Teos 2021  Sarja: Sukelluslabradori Tufunus tutkii 3
* *Tufunuksen Tuonelan-matka*. kuvitus: Emmi Jormalainen. Helsinki: Teos 2022  Sarja: Sukelluslabradori Tufunus tutkii 4

## Lähteet
André Habay

**André Habay** (myös *Andrea Habay*, 1883 Pariisi – 1941 Rooma) oli Italiassa työskennellyt ranskalainen näyttelijä.

Habayn elokuvaura alkoi juuri ennen ensimmäistä maailmansotaa. Hänen ensimmäinen elokuvansa lienee ollut espanjalais-italialainen yhteistuotanto *Carmen* vuonna 1914. Sen jälkeen Habay työskenteli Cinesillä ja Celio Filmillä muun muassa Francesca Bertinin vastanäyttelijänä. Hänen tunnetuimpia elokuviaan ovat *[[Sangue bleu]]* (1914) ja Lyda Borellin tähdittämä *[[Rapsodia satanica]]* (1915).

1920-luvun alussa Habay myös ohjasi muutamia elokuvia. Hänen viimeisiä töitään olivat *[[Quo vadis?|Quo vadisin]]* epäonninen uusi versio vuosina 1924–1925 ja kaksi myöhäistä Maciste-elokuvaa.

## Elokuvia
* *[[Sangue bleu]]*, 1914
* *[[Rapsodia satanica]]*, 1915
* *[[Yöperhonen (vuoden 1916 elokuva)|Yöperhonen]]*, 1916

## Lähteet
AMD Radeon RX Vega -sarja

**Radeon RX Vega** -sarja on AMD:n mallisto grafiikkasuorittimia.
Malliston grafiikkasuorittimet käyttävät viidennen sukupolven Graphics Core Next (GCN) mikroarkkitehtuuria, joka tunnetaan nimellä *Vega*.

Ammattikäyttöön suunnatut Radeon Vega Frontier Edition -mallit julkaistiin aiemmin.

RX Vega 64- ja RX Vega 56 -mallit on julkaistu 14. elokuuta 2017. Mallistoon kuuluu myös nestemäisellä jäähdytysratkaisulla varustettu RX Vega 64 Liquid -malli.

Helmikuussa 2019 julkaistava Radeon VII käyttää Vega 20 -mallia suorittimesta, joka valmistetaan TSMC:n 7nm tekniikalla.

## Tekniikka
Vega-mallit valmistetaan GlobalFoundriesin 14 nanometrin FinFET LPP -tekniikalla.

Malleissa on 8 gigatavua HBM2-muistia 2048-bittisellä muistiväylällä. Suorittimissa on 12,5 miljardia transistoria. Ensimmäisen Vega 10 -mallin seuraajiksi ovat tulossa Vega 11-, 12- ja 20-mallit.

Vega-piirissä on *primitive shader* shader-ohjelmavaihe, joka lisää ohjelmoitavuutta grafiikkaliukuhihnan geometriakäsittelyyn. Vaiheella on *compute shader* -vaiheen tavoin pääsy dataan laajalti.
Piirillä olevan L2-välimuistin käsittelyä on kehitetty ja tieto voidaan pitää pidempään välimuistissa *deferred rendering* -tekniikan tehostamiseen. Piirin muistiohjain (*High Bandwidth Cache Controller*, HBCC) on kehittyneempi.

Vega 20 -malli yhdistää 16 gigatavua HBM2-muistia 4096-bittisellä muistiväylällä.

## Lähteet
Osuustoiminnallinen keskusliike

**Osuustoiminnallinen keskusliike** tarkoittaa eräiden osuuskuntien keskusliikettä.

Merkittäviä osuustoiminnallisia keskusliikkeitä ovat Tilastokeskuksen mukaan Suomessa olleet seuraavan taulukon mukaiset yritykset. Keskusliikkeet on esitetty perustamisjärjestyksessä ja niiden perustamishetken nimen mukaan.

## Lähteet
* Tilastokeskus: Suomen tilastollinen vuosikirja. Vuodet 1920, 1930, 1940, 1950, 1960, 1970, 1980. Luku Kotimaankauppa, taulukko *Osuustoiminnalliset keskusliikkeet*.
* Patentti- ja rekisterihallitus: Virre-tietopalvelu. Yritysten nimet, viitattu 15.8.2017.
### Viitteet
SAT-koe

**SAT-koe** on Yhdysvalloissa yleisesti käytössä oleva tasokoe, joka mittaa kriittistä lukutaitoa, matemaattisia taitoja ja kirjoitustaitoa. Kokeen järjestää voittoa tavoittelematon College Board -järjestö. SAT oli alun perin lyhenne sanoista *Scholastic Aptitude Test*. Vuonna 1993 nimeksi vaihdettiin *Scholastic Assessment Test*. Vuodesta 1997 kokeen nimi ei ole ollut lyhenne.

SAT:n avulla mitataan Yhdysvalloissa opiskelijoiden valmiuksia yliopisto-opintoihin. SAT (tai sitä vastaava koe) on yhdysvaltalaisten yliopistojen toiseksi tärkein valintakriteeri lukion arvosanojen jälkeen, sillä Yhdysvalloissa ei järjestetä ylioppilaskoetta tai yliopistojen pääsykokeita. Joissain yliopistoissa SAT on kuitenkin vapaaehtoinen, tai sen sijaan käytetään jotain kilpailevaa koetta kuten ACT:tä.

SAT:ssä on kolme osiota: lukeminen (*reading*), kirjoittaminen ja kieli (*writing and language*) sekä matematiikka (*math*). Kokeen kokonaiskesto on 180 minuuttia, jonka lisäksi vapaaehtoiseen ainekirjoitukseen (*essay*) saa 50 minuuttia.

SAT luotiin Yhdysvalloissa alun perin auttamaan vähäosaisia nousemaan vähemmän arvostetuista lukioista. SAT:n perusti voittoa tavoittelematon College Board -järjestö vuonna 1926 nimellä Scholastic Aptitude Test. Nykyisen muotonsa erillisine sanallisine ja matemaattisine osioineen koe sai vuoteen 1930 mennessä. SAT:stä oli tullut 1940-luvun puolivälissä yhdysvaltalaisten yliopistojen standardikoe. Ainekirjoitus oli pitkään pakollinen osa koetta, mutta siitä tehtiin vapaaehtoinen vuonna 2014. Muutoksen tarkoituksena oli tehdä kokeesta tasaveroisempi niille opiskelijoille, jotka eivät ole käyneet valmennuskursseja. Samalla vähentääkseen rahan merkitystä kokeessa menestymisessä SAT-kokeita pyörittävä järjestö alkoi tarjota ilmaista valmennusta.
SAT on periaatteessä älykkyystesti, ja valmennuskurssien käynnillä on vain pieni vaikutus kokeen tulokseen.

Suomessa SAT-kokeita järjestää  Suomi-Amerikka Yhdistysten Liitto. Yhdysvalloissa koetta järjestävä College Board järjestää myös SAT II -kokeita, joissa testataan yksittäisten aineiden osaamista.

## Lähteet

## Aiheesta muualla
* SAT-kotisivu College Board
Eikö sua hävetä

”**Eikö sua hävetä**” on tubettajana tutuksi tulleen Tuure Boeliuksen esikoissingle, joka julkaistiin 11. elokuuta 2017. Kappaleen ovat säveltäneet ja sanoittaneet Tido, Aku Rannila sekä Saara Törmä. Tuotannosta vastaavat KOI-yhtyeen Tido ja Minna Koivisto.

Kappale esitettiin ensimmäisen kerran julkisesti Tubecon-tapahtumassa 13. elokuuta 2017. Boelius oli kappaleen julkaisuhetkellä 16-vuotias.

”Eikö sua hävetä” -kappaleen musiikkivideo julkaistiin YouTubessa levy-yhtiö Kaiku Entertainmentin kanavalla 25. elokuuta 2017. Videon on ohjannut koreografi Reija Wäre.

## Listasijoitukset

## Lähteet

## Aiheesta muualla
* Kappaleen musiikkivideo YouTubessa
Keskusosuuskunta

**Keskusosuuskunta** on toisten osuuskuntien perustama ns. toisen asteen osuuskunta. Keskusosuuskunta voi harjoittaa tukkuostoa ja -myyntiä ja tuotantoa.

## Katso myös
* Keskusliike
* Osuustoiminnallinen keskusliike

## Lähteet
* 
* Taloustiedon taloussanasto, Taloustieto r.y. 1987.
Osuusmeijeri

**Osuusmeijeri** on osuuskunta, jonka tarkoitus on jäsentensä karjantuotteiden (maidon ja kerman) jalostus ja kauppa. Osuusmeijeriliike alkoi 1870-luvulla.Suomen ensinmäinen osuusmeijeri perustettiin Ilmajoen kunnassa Etelä-Pohjanmaalla.

Vuoden 1949 lopussa Suomessa kuului osuusmeijereihin noin 3/4 karjanomistajista ja vähän yli puolet lehmäluvusta. Toiminnassa oli 427 osuusmeijeriä ja maidonmyyntiosuuskuntaa. Voinvientiä varten on Suomessa perustettu keskusosuuskunnat Valio ja Enigheten. Osuusmeijereillä on myös ollut sivuliikkeitä kuten sikaloita, myllyjä ja sahoja.

## Katso myös
* Meijeri

## Lähteet
*
Sulfentratsoni

**Sulfentratsoni** (C11H10SN4Cl2O3F2) on heterosyklinen triatsoloni- ja sulfonamidijohdannaisiin kuuluva orgaaninen yhdiste. Yhdistettä voidaan käyttää muun muassa maataloudessa rikkaruohomyrkkynä.

## Ominaisuudet
Huoneenlämpötilassa sulfentratsoni on ruskehtavaa kiteistä ainetta. Yhdiste on veteen niukkaliukoista ja liukenee hieman asetoniin ja poolisiin orgaanisiin liuottimiin. Sulfentratsonin herbisidinen vaikutus perustuu siihen, että se on kasvien protoporfyrinogeenioksidaasientsyymin inhibiittori. Tämän seurauksena kasviin kertyy yhdisteitä, jotka aktivoituvat valon vaikutuksesta ja kuihduttavat kasvin.

## Valmistus ja käyttö
Sulfentratsonia valmistetaan 4-difluorimetyyli-4,5-dihydro-3-metyyli-5-okso-1H-1,2,4-triatsolin ja 2,4,5-trikloorimetaanisulfonanilidin välisellä reaktiolla emäksen läsnä ollessa. Ainetta käytetään rikkaruohomyrkkynä muun muassa soijapapu-, sokeriruoko- ja tupakkaviljelmillä sekä nurmilla. Yhdistettä käytetään emulsiona tai kostutettavana jauheena ja se levitetään kasvien lehdille tai maaperään. Sulfentratsoni on rekisteröity käytettäväksi muun muassa Yhdysvalloissa ja Kanadassa, mutta ei Euroopan unionin alueella.

## Lähteet
Osuusteurastamo

**Osuusteurastamo** (aik. **karjanmyyntiosuuskunta**) on osuuskunta, joka huolehtii jäsentensä teuraskarjan myynnistä ja harjoittaa karjatuotteiden jalostusta. 

Vuonna 1950 toimi Suomessa kaksitoista alueellista osuusteurastamoa. Niiden jäsenmäärä oli yhteensä 89 000. Osuusteurastamoiden keskusliike oli vuosina 1936–1991 toiminut Tuottajain Lihakeskuskunta.

## Katso myös
* Teurastamo

## Lähteet
*
Hanako

**Hanako** voi tarkoittaa:

*Hanako, japanilainen naisen etunimi
**[[Hanako (lehti)|Hanako]]*, japanilainen naistenlehti
*Toire no Hanako-san, japanilainen kaupunkitarina
Mother!

**Mother!** (mother!) on vuonna 2017 ensi-iltansa saanut yhdysvaltalainen psykologinen kauhuelokuva, jonka on ohjannut ja käsikirjoittanut Darren Aronofsky. Elokuvan pääosissa ovat Jennifer Lawrence, Javier Bardem, Ed Harris ja Michelle Pfeiffer.

Elokuvan ensi-ilta oli syyskuussa 2017 Venetsian elokuvajuhlilla, jossa se kilpaili Kultaisesta leijonasta. Suomen valkokankaille elokuva saapui 15. syyskuuta 2017.

## Näyttelijät

## Arvosteluja

## Lähteet

## Aiheesta muualla
*
Symbolinen laskin

**Symbolinen laskin** on laite, jolla voidaan suorittaa symbolista laskentaa muuttujakirjaimilla. Käytännössä tämä tarkoittaa laskimen sisältävän erilaisia algoritmeja, joilla se käsittelee tyypillisiä muuttujakirjaimia sisältäviä tilanteita. Näitä ovat mm. lausekkeiden sieventäminen, yhtälön ratkaiseminen sekä funktion derivointi. Symboliset järjestelmät (laskin tai ohjelmisto) saattavat myös näyttää laskutoimituksille välivaiheet.

Esimerkiksi seuraavat laskut ovat mahdollisia:

Perinteiset laskimet suorittavat laskutoimitukset numeroiden avulla ja ne ovat olleet pitkään käytössä Suomen kouluissa. Symbolisten laskinten merkitys on Suomessa korostunut sen jälkeen kun sen käyttö sallittiin ylioppilaskokeessa keväällä 2012. Tämä on myös osaltaan vaikuttanut ylioppilaskokeen rakenteeseen ja tehtäviin keväällä 2016 valmistuneessa matematiikan ylioppilaskokeen rakenneuudistuksessa. Lukion lisäksi symboliset laskimet eivät ole merkittävästi yleistyneet muilla kouluasteilla.
Mäkihypyn maailmancup 2017–2018

**[[Mäkihypyn maailmancup]] 2017–2018** alkoi 18. marraskuuta 2017 Puolan Wisłassa ja päättyi Slovenian Planicassa sekä Saksan Oberstdorfissa 25. maaliskuuta 2018.

Miesten kilpailukalenterissa oli 23 henkilökohtaista kilpailua sekä kahdeksan joukkuekilpailua. Naisten kalenterissa oli 17 henkilökohtaista kilpailua, joiden lisäksi mukana oli maailmancup-tasolla ensimmäistä kertaa joukkuekilpailuja, yhteensä kaksi.

## Osakilpailut
### Miehet

### Naiset

## Maailmancupin loppupisteet
### Miehet

### Naiset

## Lähteet